ROMÂNIA   

                               
                              APROBAT : 
JUDEŢUL TIMIŞ                                                                     
                      PRIMAR,
MUNICIPIUL TIMIŞOARA                                                              Nicolae Robu
Nr. CM2014-1256 din 23.07.2014
R E F E R A T,
privind aprobarea dobândirii de către Municipiul Timişoara, a terenului ce face obiectul renunţării la dreptul de proprietate de către 

                                    Chirici Alexandru şi Chirici Maria-Elena

Având în vedere adresa nr.CT2014-2803 din 06.06.2014, înregistrată la Primăria Municipiului Timişoara, de către Chirici Alexandru, prin împuternicit Pîrjol Ion, prin care ne înştiinţează că, renunţă la dreptul de proprietate asupra imobilelor-teren situate în str. Sulina nr.19-21, înscrise în C.F. nr.420530-Timişoara, în suprafaţă de 92 m.p.,  respectiv C.F. nr.437569-Timişoara, în suprafaţă de 1861 m.p., reprezentând teren intravilan pentru drum.

Având în vedere, “Declaraţiile de renunţare la dreptul de proprietate” autentificate cu nr.550 şi 551 din 26.05.2014, la Societatea Profesională Notarială ”Cristescu Vlad-Catargiu Roxana”, de către Notar Public, Catargiu Roxana, prin care proprietarii tabulari ai imobilelor-teren, declară că, renunţă la dreptul de proprietate asupra terenurilor menţionate mai sus. Totodată declară că, imobilele-teren, nu sunt grevate de sarcini.

În conformitate cu prevederile art.562, alin.2 din Codul Civil, în Cartea Funciară nr.420530-Timişoara, respectiv Cartea Funciară nr.437569-Timişoara, au fost notate declaraţiile de renunţare la dreptul de proprietate, de către Chirici Maria-Elena şi Chirici Alexandru.

În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.


În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”


 Având în vedere cele prezentate,

      PROPUNEM :

Emiterea de către Consiliul Local al Municipiului Timişoara, a unei hotărâri, privind aprobarea dobândirii de către Municipiul Timişoara, în domeniul privat, a imobilelor-teren, reprezentând teren intravilan pentru drum, situate în Timişoara str. Sulina nr.19-21, înscrise în, C.F. nr.420530-Timişoara, în suprafaţă de 92 m.p., respectiv C.F. nr. 437569-Timişoara, în suprafaţă de 1861 m.p., care fac obiectul renunţării la dreptul de proprietate, de către Chirici Maria-Elena şi Chirici Alexandru.

